I 1942 havde Fancourt fået til opgave at tage kommandoen over eskorte-carrier HMS "Searcher", der dengang var under opførelse i USA. Dette blev dog aflyst, og han overtog kommandoen over den 4. destroyerflåde, som bestod af to destroyere, HMS "Broke" og HMS "Malcolm", tildelt Operation "Torch"
, den allierede invasion af Fransk Nordafrika. Destroyerne skulle lande en deling af amerikanske rangers. Opgaven var at komme ind i Algiers havn den 8. november, lande tropperne og forhindre Vichy-franskmændene i at sænke deres skibe eller ødelægge havneinstallationerne (Operation "Terminal").